section_heading: Prvi svjetski rat i Weimarska Republika
paragraph_text: Ulbricht je u Prvom svjetskom ratu služio od 1915. do 1917. godine i to u Galiciji na Istočnom frontu i na Balkanu.<ref>Frank, Mario, ''Walter Ulbricht. Eine Deutsche Biographie'' (Berlin 2001.) str. 52-53. Dezertirao je 1917. godine jer se od samog početka protivio ratu. Ubrzo su ga uhitilu u Charleroiju, Belgija, no pušten je već 1918. godine tijekom Njemačke revolucije. Godine 1917. postao je i član USPD-a nakon što se ta stranka odvojila od SPD-a zbog nesuglasica oko sudjelovanja Njemačke u ratu. Tijekom same revolucije, postao je član Vojnog sovjeta svoje trupe iz Prvog svjetskog rata, a 1920. godine postaje član KPD-a. U Centralni komitet stranke ulazi 1923. godine. Od 1924. do 1925. godine pohađao je Međunarodnu lenjinističku školu koju je utemeljila Kominterna. Zbog svog zalaganja i truda,godine 1926. dobiva mjesto u regionalnom parlamentu Saske (Sächsischer Landtag). Od 1928. do 1933. godine bio je član Reichstaga kao predstavnik Južne Vestfalije, a od 1929. godine obnaša i dužnost Predjednika KPD-a u Berlinu.